****

**Republika e Kosovës**

**Republika Kosova - Republic of Kosovo**

*Qeveria - Vlada – Government*

*Ministria e Punës dhe Mirëqenies Sociale - Ministarstvo za Rad i Socijalne Zaštite Ministry of Labour and Social Welfare*

Bazuar në nenin 12, paragrafi 4 të Ligjit Nr. 03/ L -149 për Shërbimin Civil të Republikës së Kosovës, dhe në Ligjin Nr. 04/L-077 për Marrëdhëniet e Detyrimeve, me qëllim të ofrimit të shërbimeve të veçanta, Ministria e Punës dhe Mirëqenies Sociale :

**Shpall Konkurs Publik**

**për Marrëveshje për Shërbime të Veçanta**

|  |  |
| --- | --- |
| Emri i Institucionit:  | Ministria e Punës dhe Mirëqenies Sociale |
| Njësia Organizative: | Departamenti i Pensioneve |
| Titulli i punës:  | Ekspert/e për Çështje juridike |
| Numri i referencës:  | 11/2018/MPMS/DP |
| Niveli i pagës:  | 6(gjashtë) |
| Raporton te : | Udhëheqësi i Divizionit për Skema Pensionale  |
| Lloji i kontratës:  | Marrëveshje për shërbime të veçanta – (MSHV) |
| Kohëzgjatja e kontratës: | Gjashtë (6) muaj,  |
| Orari i punës:  | I plotë |
| Numri i ekzekutuesve: | 1 (një) |
| Vendi:  | Departamenti i Pensioneve Prishtinë |

Detyrat dhe përgjegjësitë:

* Shqyrton të gjitha parashtresat dhe ankesat e personave fizik dhe juridik, ndaj vendimeve të shkallës së parë dhe sipas afateve ligjore të përcaktuara me legjislacionin në fuqi;
* Trajton të gjitha vendimet e formës së prerë që paraqiten nga institucionet gjyqësore dhe autoritetet përmbarimore, Avokaturën Shtetërore, etj. konform dispozitave ligjore;
* Përmes mbikëqyrësit bashkëpunon me Departamentin Ligjor në MPMS dhe Avokaturën Shtetërore lidhur me parashtresat dhe ankesat;
* Harton raporte periodike mbi ankesat e trajtuara;
* Mbajtjen e procesverbaleve të mbledhjeve dhe të takimeve të punës;
* Kryen edhe punë tjera të cilat mund të kërkohen kohë pas kohe nga mbikëqyrësi.

**Shkathtësitë e kërkuara:** (*Kualifikimet, përvojat si dhe aftësitë dhe shkathtësitë tjera që kërkohen për ketë vend të punës)*

* Njohuri në fushën profesionale ligjore, të fituar përmes arsimimit universitar dhe trajnimeve përkatëse (e preferuar në sektorin publik);
* Diplomë universitare në Fakulteti Juridik;
* Njohje e kornizës ligjore të Republikës së Kosovës;
* Përvojë pune profesionale në fushën Juridike;
* Aftësi e lartë e raportimit me shkrim;
* Shkathtësi në komunikim, planifikim të punës dhe bashkëpunim ekipor;
* Aftësi për të punuar në ekip dhe nën presion kohor

**Kushtet e pjesëmarrjes në konkurs** :

Të drejtë aplikimi kanë të gjithë Qytetarët e Republikës së Kosovës të moshës madhore të cilët kanë zotësi të plotë për të vepruar, janë në posedim të drejtave civile dhe politike, kanë përgatitjen e nevojshme arsimore dhe aftësinë profesionale për kryerjen e detyrave dhe të cilët kanë aftësitë fizike që kërkohen për pozitën përkatëse.

**Aktet ligjore dhe nënligjore që e rregullojnë rekrutimin** :

Përzgjedhja bëhet në pajtim me nenin 12 paragrafi 4 të Ligjit Nr. 03/L-149 të Shërbimit Civil të Republikës së Kosovës, Ligjin Nr. 04/L-077, Për Marrëdhëniet e Detyrimeve. Në këtë konkurs zbatohet një procedurë e thjeshtësuar e rekrutimit.

**Procedurat e konkurrimit** :

Procedura e konkurrimit është e hapur për kandidatët e jashtëm.

**Paraqitja e kërkesave** :

Formularët për aplikim merren në zyrën e personelit nr.05 kati përdhesë , çdo ditë pune nga ora 08:00-16:00, adresa: Rruga ”Edit Durham” Nr. 46-Prishtinë, afër sheshit“Zahir Pajaziti” ndërtesa e MPMS-së Prishtinë

Konkursi mbetet i hapur **7 (shtatë)** ditë kalendarike, nga dita e publikimit, që nga data: **27.11.2018** deri më **03.12.2018**,që konsiderohet dita e fundit e mbylljes së konkursit.

Aplikacionet e dërguara me postë, të cilat mbajnë vulën postare mbi dërgesën e bërë ditën e fundit të afatit për aplikim, do të konsiderohen të vlefshme dhe do të merren në shqyrtim nëse arrijnë brenda 2 ditësh; aplikacionet që arrijnë pas këtij afati dhe aplikacionet e mangëta refuzohen.

Aplikacionit i bashkëngjiten kopjet e dokumentacionit për kualifikimin arsimor, dhe dokumentacionet e tjera të nevojshme që kërkon vendi i punës.

Aplikacionet e dorëzuara nuk kthehen!

Kandidatët e përzgjedhur në listën e ngushtë do të ftohen në intervistë nëpërmjet telefonit.

Ministria e Punës dhe Mirëqenies Sociale, mirëpret aplikacionet nga të dy gjinitë nga të gjitha komunitetet.